Klubben ble stiftet 1. mai 1919 på Fevik som en ren fotballklubb av innflyttere fra Bergen og Fredrikstad. Fotballklubben fikk sitt navn grunnet sin hurtige fremgang, men i 1921 ble Sørlandets skipsbyggeri nedlagt og klubben kom i krise. De dårlige tidene førte til at mange emigrerte til USA, og i 1924 mistet klubben sin fotballbane. De gjenværende spillerne satset på bryting og skiidrett.